### 18.    Den grønne erhvervskile - Yannick Mathiasen

**Åbent**

Sagsnr.: 326-2015-51115       J.nr.: 01.00.00           Dokumentnr.:
326-2016-396077

**Sagstype**

Beslutning.

**Resume og sagens baggrund**

Kalundborg Kommune skal være et godt sted til at drive og
etablere virksomheder, og Økonomiudvalget har sat et arbejde i gang om at finde
nye erhvervsarealer samt at se på eksisterende arealer i Kalundborg med henblik
på at omdanne og skabe sammenhæng med nye arealer. Sagen fremlægges med henblik
på, at helhedsplanen for Stejlhøjkilen godkendes som ramme for infrastrukturen
og den fremtidig erhvervsudvikling for området og dermed ramme for den
fremtidig detailplanlægning.

**Indstillinger**

Direktøren indstiller, at helhedsplanen for Stejlhøjkilen
godkendes som ramme for den videre planlægning og udvikling af området.

**Behandling**

Økonomiudvalget, Kommunalbestyrelsen.

**Sagsfremstilling**

På Økonomiudvalgets møde den 19. november 2014 vedtog
udvalget, at en analyse vedr. perspektiver for erhvervsudvikling langs
[adresse] ([adresse]) kunne igangsættes. Ønsket var at anskue
erhvervsområdet som en helhed med fokus på dets omdannelsesmuligheder. Man
ønskede desuden at have fokus på områdets tilgængelighed, således at området
blev bedre integreret med bymidten og andre erhvervsområder.

På baggrund af ovenstående ønsker er der nu udarbejdet en
helhedsplan, som udlægger en ramme og nogle retningslinjer for den fremtidige
planlægning og udvikling af [adresse]. Den skaber hermed afsæt til en
opdatering og udbygning af det nuværende plangrundlag for området i takt med
efterspørgslen/behovet.

Helhedsplanens vision er at skabe et attraktivt, grønt
erhvervsområde, hvor gode byggemuligheder, tilgængelighed og attraktive
friarealer er nøgleord. En vigtig parameter for at opnå følgende er at trække
naturen og landskabet ind i erhvervskilen. Helhedsplanen arbejder således med
at skabe nogle gennemgående grønne træk i området. De grønne friarealer har
flere funktioner: De skaber et attraktivt fysisk miljø og bedre tilgængelighed
for den bløde trafikant, herunder en gennemgående sti fra bymidten ved
[adresse] til [adresse]. Samtidig skabes der friarealer med plads til smart
regnvandshåndtering og forsyningsrør, herunder symbiosisrør.

Samtidig sikrer de grønne friarealer, at der skabes en mere
attraktiv indgang til Kalundborg by.

Helhedsplanen har fokus på at skabe attraktive
erhvervsgrunde. Erhvervsgrundene kan udstykkes i varierende størrelser. Alle
har en god beliggende ud mod den overordnede vejstruktur. Ved at have
gennemgående grønne træk i området vurderes det, at der kan være mulighed for
at reducere byggelinjer, hvor der ikke må bygges, og at byggegrunde dermed kan
have en større udnyttelsesgrad. Ligeledes har flere af grundene mulighed for at
koble sig på [adresse] og Tissøvand.

Helhedsplanen er ikke bindende som en lokalplan. Tanken er,
at det nødvendige plangrundlag opdateres i takt med efterspørgsel og/eller
byggemodning af området. Dette sikrer fleksibilitet. Gennem helhedsplanen har man
en vision og retningslinjer, som skaber helhed for området, mens man gennem en
løbende opdatering af plangrundlaget kan imødekomme konkrete byggeprojekter.
Samtidig er forskellige besluttede anlægsaktiviteter såsom Station Kalundborg
[adresse] og vejkoblinger til stationen indtænkt i helhedsplanen.

Kommunalbestyrelsens hensigtserklæringer omkring analyse af
mulige forbindelser mellem Rynkevangen og [adresse] er også indtænkt.

**Økonomiske konsekvenser**

Ingen.

**Økonomiudvalgets møde den 14.
december 2016:**

Anbefales.

**Bilag**

|  |  |
| --- | --- |
| Bilag 1 - Helhedsplan for Stejlhøjkilen | 326-2016-400419 |
| Bilag 2 - Beskrivelse af [adresse] - Vision og retningslinjer | 326-2016-315442 |